সকালবেলা বেজে উঠে মায়ের পছন্দের গান। মান্না দে, হেমন্ত বা কিশোরকুমার। এরমধ্যে কারা যেন ফিতের ক্যাসেটের দুর্লভ মান্না দে- কে চুরি করে নিয়ে গেছে দুবার। ক্যাসেটের খাপ লুকিয়ে রাখা হয়েছে যাতে আর কেউ বুঝতে না পারে এতে মান্না দে-র গান আছে। তারপরেই বড় ছেলেমেয়েরা শুনবে অঞ্জন, সুমন, জিম মরিসন, বিটলস, কান্ট্রি সঙ, বাংলা রক ব্যান্ডের গান। সারাদিন টুইন ওয়ান বেজেই চলেছে ক্লান্তিহীন। বাড়িটাও একেকটা গানের তালে যেন নেচে উঠে আনন্দে।